Document ID: /roh_data/filtered/fineweb-2-filterrobots_roh.jsonl.gz/58741

Sia entira vita è Honegger sta fitg engaschà per l’art. A chaschun da ses anniversari da 95 onns è sai autobiografia cun il titel «34699» vegnida edida. La cifra muntava il dumber da dis vivids enfin là. Anc 1000 dis èn vegnids vitiers. Sco sia tgirunza ha communitgà è Honegger uss mort a chasa en l’auta vegliadetgna da 98 onns.
Honegger ed ils lioms cun il Grischun
Naschi è Honegger a Turitg il 1917 e cun la citad d’origin era el collia stretg. Ma el aveva era stretgs lioms cun il Grischun. Sia mamma Georgina Margadant era oriunda da Sent e Honegger numna l’Engiadina sia «patria interna». La picturia dal artist Giovanni Segantini era medemamain sia prima experientscha cun l’art, scriva la gasetta «Neue Zürcher Zeitung». Er è el vegni inspirà dal art popular en l’Engiadina, sco da scraffitis sin las chasas engiadinaisas ma er dals costums tipics engiadinais.
Sent stat per la picturia e per sculpturas ed en spezial er per l’invenziun da Honegger il «tableau relief», scriva l’NZZ. Dal 1953 enfin il 1958 ha el pictura en il tschaler en la giassa dasper baselgia vid l’ovra da l’emprima perioda creativa ch’è restada per gronda part nunenconuschenta. Tranter auter aveva el creà l'installaziun cun il titel «colur» sin il mir da fermada da Malögia/Salecina. A partir dal 1960 è Honegger sa chasa a Paris saia terza patria. Qua ha el creà fanestras da vaider en catedralas ed è vegnì undrà cun il 1985 cun il «Chevalier de l'Ordre des Arts e des Lettres». Il 1987 alura cun il premi d'art da la citad d’origin Turitg.
Architectura ed art èn qua per construir ina meglra societad.
RR novitads 18:00